
Ministru kabineta noteikumi Nr. 134
Rīgā 2024. gada 27. februārī (prot. Nr. 9 30. §)
Noteikumi par sākuma termiņu reflektantu reģistrācijai un uzņemšanai 2024. gadā
Izdoti saskaņā ar Augstskolu likuma 46. panta sesto daļu
· 1. Noteikumi nosaka sākuma termiņu 2024. gadā reflektantu reģistrācijai un uzņemšanai pirmajā gadā pēc vidējās izglītības iegūšanas.
· 2. Reflektantus, kuri ir ieguvuši vidējo izglītību ārzemēs un nepretendē uz studijām valsts finansētās studiju vietās vai studiju programmās, kurās ir noteikts studējošo skaita ierobežojums, pirmajā gadā pēc vidējās izglītības iegūšanas augstskolas un koledžas var sākt reģistrēt un uzņemt no 2024. gada 1. marta.
· 3. Reflektantus, kuri nav minēti šo noteikumu 2. punktā, pirmajā gadā pēc vidējās izglītības iegūšanas augstskolas un koledžas var sākt reģistrēt un uzņemt no 2024. gada 12. jūlija.

